CELEX: 52016PC0456
Language: sl
Date: 2016-07-12
Title: Predlog SKLEP SVETA o predlogu za oblikovanje seznama Energetske skupnosti za projekte energetske infrastrukture

EVROPSKA KOMISIJA
            Bruselj, 12.7.2016
            COM(2016) 456 final
            2016/0213(NLE)
            Predlog
            SKLEP SVETA
            o predlogu za oblikovanje seznama Energetske skupnosti za projekte energetske infrastrukture
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               16. oktobra 2015 je Ministrski svet Energetske skupnosti sprejel sklep o izvajanju Uredbe (EU) št. 347/2013 Evropskega parlamenta in Sveta o smernicah za vseevropsko energetsko infrastrukturo
                  1
               . Namen tega ukrepa je bila vzpostavitev pravnega okvira za opredelitev prednostnih ključnih projektov energetske infrastrukture med pogodbenicami in med pogodbenicami ter državami članicami EU.
            
            
            
               Uredba (EU) št. 347/2013 je bila sprejeta v Energetski skupnosti in določa celovit okvir za racionalizacijo procesov dovoljevanja, regulativnih postopkov in postopkov razporeditve stroškov v pogodbenicah. Pod številnimi pogoji zahteva tudi, da Sklep Ministrskega sveta na podlagi Naslova III Pogodbe o ustanovitvi Energetske skupnosti oblikuje seznam prednostnih infrastrukturnih projektov, tj. projektov v interesu Energetske skupnosti. Končni rok za prenos glavnih določb Uredbe in rok za oblikovanje seznama projektov v interesu Energetske skupnosti je 31. december 2016.
            
            
            
               Seznam projektov v Prilogi 2 k temu sklepu so predložili predlagatelji projektov in ga je dal v javno posvetovanje sekretariat
                  2
                Energetske skupnosti. Preučujejo ga institucije Energetske skupnosti, kakor določa Uredba. Komisija obvešča Svet o vseh dogodkih v zvezi s tem postopkom. Komisija bo predlagala dokončno stališče Evropske unije o Sklepu Ministrskega sveta o sprejetju seznama projektov, ki so v interesu Energetske skupnosti, med pripravami Ministrskega sveta v Sarajevu 14. oktobra 2016.
            
            
            
               Uredba (EU) št. 347/2013 navaja tudi možnost uporabe določb iz Uredbe za projekte skupnega interesa. Ti projekti koristijo dvema sosednjima državama (pogodbenici na eni in državi članici na drugi strani), vendar nimajo pravnega statusa projekta, ki je v interesu Energetske skupnosti. Hkrati te projekte podpirajo pogodbenice in zadevne države članice. V zvezi s takšnimi projekti in poleg predloga pravno zavezujočega sklepa glede projektov v interesu Energetske skupnosti Komisija predlaga, da EU Ministrskemu svetu Energetske skupnosti predlaga, naj izda priporočilo, s katerim bi se ustvaril politični zagon, in sprejme vse potrebne regulativne ukrepe za napredek pri uresničevanju projektov skupnega interesa. 
            
            
               2.PRAVNA PODLAGA, SUBSIDIARNOST IN SORAZMERNOST
            
            
               Na podlagi člena 7(5)(a) Sklepa Ministrskega sveta o izvajanju Uredbe (EU) št. 347/2013
                  3
                Ministrski svet oblikuje seznam projektov, ki so v interesu Energetske skupnosti s sklepom na podlagi Naslova III Pogodbe o ustanovitvi Energetske skupnosti. 
            
            
            
               Na podlagi člena 82 Pogodbe o ustanovitvi Energetske skupnosti Ministrski svet sprejme ukrepe na podlagi Naslova III na predlog pogodbenice ali sekretariata. Komisija predlaga predložitev takega predloga v imenu Evropske unije Ministrskemu svetu Energetske skupnosti.
            
            
            
               Na podlagi člena 218(9) Pogodbe o delovanju Evropske unije in v skladu z določbami Sklepa Sveta 2006/500/ES z dne 29. maja 2006 o sklenitvi Pogodbe o Energetski skupnosti s strani Evropske skupnosti je treba določiti stališče Evropske unije glede sklepa Ministrskega sveta. 
            
            
            
               V skladu s členom 76 Pogodbe o Energetski skupnosti je priporočilo Ministrskega sveta pravno nezavezujoče in zato ne spada na področje uporabe člena 218(9) PDEU. Besedilo priporočila je priloženo temu sklepu v informativne namene.  
            
            
            
               Proceduralni akt, ki ureja postopke Ministrskega sveta
                  4
               , zahteva predložitev dokumentov dva meseca pred sestankom Ministrskega sveta, tj. do 13. avgusta 2016. 
            
         
         
            
               3.POSVETOVANJE Z ZAINTERESIRANIMI STRANMI
            
            
               Kot zahtevajo določbe iz sprejete Uredbe, sta bili ustanovljeni dve delovni skupini za pripravo seznama projektov v interesu Energetske skupnosti. O projektih, ki so jih predložili njihovi predlagatelji, je bilo opravljeno javno posvetovanje, ki ga je organiziral sekretariat Energetske skupnosti 2. maja 2016. Med letom 2016 je bila ocenjena upravičenost projektov do statusa projektov v interesu Energetske skupnosti in projektov skupnega interesa. Analiza stroškov in koristi vsakega projekta je bila opravljena za razvrščanje projektov, ki je temeljilo na specifičnih rezultatih, povezanih s stopnjo izpolnjevanja meril. Ob koncu postopka, predvidoma konec septembra 2016, bosta skupini na podlagi soglasja predlagali osnutek predhodnega seznama projektov v interesu Energetske skupnosti organu za odločanje, in sicer stalni skupini Energetske skupnosti na visoki ravni. Po pozitivnem mnenju Regulativnega odbora Energetske skupnosti bi moral končni predhodni seznam projektov v interesu Energetske skupnosti sprejeti organ za odločanje na svojem sestanku 13. oktobra 2016. Končni seznam Energetske skupnosti bo predložen Ministrskemu svetu, ki bo o njem odločal 14. oktobra 2016. 
            
            
               4.PRORAČUNSKE POSLEDICE
            
            
               Ni relevantno.
            
            
               2016/0213 (NLE)
            
            
               Predlog
            
            
               SKLEP SVETA
            
            
               o predlogu za oblikovanje seznama Energetske skupnosti za projekte energetske infrastrukture
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije, zlasti členov 194 in 218(9) Pogodbe,
            
            
               ob upoštevanju Sklepa Sveta 2006/500/ES z dne 29. maja 2006 o sklenitvi Pogodbe o Energetski skupnosti s strani Evropske skupnosti,
                  5
                in zlasti členov 4 in 5 Sklepa,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Sklep Ministrskega sveta Energetske skupnosti
                  6
                o izvajanju Uredbe (EU) št. 347/2013 Evropskega parlamenta in Sveta o smernicah za vseevropsko energetsko infrastrukturo določa postopek za oblikovanje seznama projektov, ki so v interesu Energetske skupnosti, in daje tudi možnost prostovoljne uporabe določb iz Uredbe za projekte skupnega interesa.
            
            
               (2)Evropska unija bi morala pripraviti predlog za oblikovanje takega seznama v skladu z Naslovom III in členom 82 Pogodbe o ustanovitvi Energetske skupnosti.
            
            
               (3)Priloga k predlogu iz prejšnje uvodne izjave, ki vsebuje končni seznam projektov k predlogu, se lahko oblikuje le pozneje, po opravljeni oceni različnih predlaganih projektov. V tem sklepu bi zato morali biti navedeni vsi projekti, izmed katerih lahko Komisija izbere tiste, ki se vključijo na seznam pozneje – 
            
            
               SPREJEL NASLEDNJI SKLEP: 
            
            
               Člen 1
            
            
               Predlog Evropske unije za besedilo sklepa Ministrskega sveta Energetske skupnosti o oblikovanju seznama projektov, ki so v interesu Energetske skupnosti, je v Prilogi 1 k temu sklepu.
            
            
               Člen 2
            
         
         
            
            
               Priloga k predlogu iz člena 1 se oblikuje iz projektov, ki so vključeni v Prilogi 2 k temu sklepu. Priloga 2 vsebuje projekte, ki so predloženi v oceno in dokončno sprejetje, kot določa Sklep Ministrskega sveta Energetske skupnosti 2015/09/MC-EnC o izvajanju Uredbe 347/2013 o smernicah za vseevropsko energetsko infrastrukturo. 
            
            
               V imenu Evropske unije lahko Komisija podpre vključitev katerega koli projekta iz Priloge 2 na končni seznam, pod pogojem, da je v skladu z merili iz Sklepa Ministrskega sveta 2015/09/MC-EnC. Izberejo se lahko le projekti iz Priloge 2. 
            
            
            
            
               Člen 3
            
            
               Ta sklep začne veljati na dan sprejetja.
            
            
               Člen 4
            
            
               Ta sklep je naslovljen na Komisijo.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  D/2015/09/MC-EnC.
               
               
                  
                     (2)
                  https://www.energy-community.org/portal/page/portal/ENC_HOME/SECRETARIAT/Consultation/2016_PROJECTS
               
               
                  
                     (3)
                  D/2015/09/MC-EnC.
               
               
                  
                     (4)
                  Proceduralni akt 2006/01/MC-EnC Notranji poslovnik Ministrskega sveta Energetske skupnosti.
               
               
                  
                     (5)
                  UL L 198, 20.7.2006, str. 15.
               
               
                  
                     (6)
                  D/2015/09/MC-EnC.
               
            
      
    ---documentbreak--- 
      
         
               EVROPSKA KOMISIJA
            Bruselj, 12.7.2016
            COM(2016) 456 final
            PRILOGA
            k
            Predlogu sklepa Sveta
            o predlogu za oblikovanje seznama Energetske skupnosti za projekte energetske infrastrukture
            
               
         
         
            
               PRILOGA
            
            
               k
            
            
               Predlogu sklepa Sveta
            
            
               o predlogu za oblikovanje seznama Energetske skupnosti za projekte energetske infrastrukture
            
            
            
               OBRAZLOŽITVENI MEMORANDUM 
            
            
            
            
               1. Uvod
            
            
            
               16. oktobra 2015 je Ministrski svet Energetske skupnosti sprejel Sklep o izvajanju Uredbe (EU) št. 347/2013 Evropskega parlamenta in Sveta o smernicah za vseevropsko energetsko infrastrukturo
                  1
               . Namen tega ukrepa je bila vzpostavitev pravnega okvira za opredelitev prednostnih ključnih projektov energetske infrastrukture med pogodbenicami in med pogodbenicami ter državami članicami EU.
            
            
            
               Uredba (EU) št. 347/2013 je bila sprejeta v Energetski skupnosti in določa celovit okvir za racionalizacijo procesov dovoljevanja, regulativnih postopkov in postopkov razporeditve stroškov v pogodbenicah. Pod številnimi pogoji zahteva tudi, da sklep Ministrskega sveta na podlagi Naslova III Pogodbe o ustanovitvi Energetske skupnosti oblikuje seznam prednostnih infrastrukturnih projektov, tj. projektov v interesu Energetske skupnosti. Končni rok za prenos glavnih določb Uredbe in rok za oblikovanje seznama projektov v interesu Energetske skupnosti je 31. december 2016. 
            
            
            
               V skladu z določbami Uredbe (EU) št. 347/2013, kakor je bila sprejeta v Energetski skupnosti, sta bili ustanovljeni dve delovni skupini za pripravo seznama projektov v interesu Energetske skupnosti. O projektih, ki so jih predložili njihovi predlagatelji, je bilo opravljeno javno posvetovanje, ki ga je organiziral sekretariat Energetske skupnosti 2. maja 2016. Med letom 2016 je bila ocenjena upravičenost projektov do statusa projektov v interesu Energetske skupnosti. Analiza stroškov in koristi vsakega projekta je bila opravljena za razvrščanje projektov, ki je temeljilo na specifičnih rezultatih, povezanih s stopnjo izpolnjevanja meril. Ob koncu postopka, ki temelji na soglasju, se predlaga osnutek predhodnega seznama projektov v interesu Energetske skupnosti organu za odločanje, in sicer stalni skupini Energetske skupnosti na visoki ravni. Po pozitivnem mnenju Regulativnega odbora Energetske skupnosti mora končni predhodni seznam projektov v interesu Energetske skupnosti potrditi organ za odločanje. 
            
            
            
               Priloga z zadevnim seznamom projektov se oblikuje po zgoraj opisanem postopku odločanja. 
            
            
            
               2. Pravna podlaga za predlog
            
         
         
            
            
               V skladu s členom 82 Pogodbe Ministrski svet sprejme ukrepe na podlagi Naslova III na predlog pogodbenice ali sekretariata. Komisija je predložila tak predlog v imenu Evropske unije Ministrskemu svetu Energetske skupnosti.
            
            
            
               Na podlagi člena 7(5)(a) Sklepa Ministrski svet oblikuje seznam projektov v interesu Energetske skupnosti s sklepom na podlagi Naslova III Pogodbe o ustanovitvi Energetske skupnosti. 
            
            
            
            
               
            
               Predlog Evropske unije za
            
            
            
               SKLEP
               MINISTRSKEGA SVETA ENERGETSKE SKUPNOSTI
            
            
               o oblikovanju seznama projektov v interesu Energetske skupnosti
            
            
            
               MINISTRSKI SVET ENERGETSKE SKUPNOSTI JE –
            
            
            
               ob upoštevanju Pogodbe o ustanovitvi Energetske skupnosti (v nadaljnjem besedilu: Pogodba), zlasti členov 2, 26, 27 in 82 Pogodbe,
            
            
            
               Ob upoštevanju Sklepa Ministrskega sveta Energetske skupnosti D/2015/09/MC-EnC o izvajanju Uredbe (EU) št. 347/2013 Evropskega parlamenta in Sveta o smernicah za vseevropsko energetsko infrastrukturo in zlasti odstavka 4 člena 3 te Uredbe, kot je bila sprejeta v Energetski skupnosti.
            
            
            
               ob upoštevanju predloga Evropske unije,
            
            
         
         
            
               ob upoštevanju naslednjega:
            
            
            
               (1)
                     16. oktobra 2015 je Ministrski svet Energetske skupnosti sprejel Sklep
                  2
                o izvajanju Uredbe (EU) št. 347/2013 Evropskega parlamenta in Sveta o smernicah za vseevropsko energetsko infrastrukturo.
            
            
            
               (2)
                     Na podlagi člena 82 Pogodbe ukrepe predlaga pogodbenica ali sekretariat.
            
            
            
               (3)
                     Projekte, predlagane za vključitev na seznam projektov v interesu Energetske skupnosti (v nadaljnjem besedilu: projekti v interesu Energetske skupnosti), sta ocenili skupini in izpolnjujejo merila iz Uredbe.
            
            
            
               (4)
                     O predhodnem seznamu projektov v interesu Energetske skupnosti sta se dogovorili skupini na sestankih na tehnični ravni. Po pozitivnem mnenju Regulativnega odbora Energetske skupnosti glede dosledne uporabe meril za ocenjevanje in analize stroškov in koristi, je o predlaganem seznamu razpravljala ter se o njem dogovorila stalna skupina Energetske skupnosti na visoki ravni na [XX] sestanku [XXXX] 2016, ta sklep pa je zaključila in odobrila stalna skupina Energetske skupnosti na visoki ravni, ki je v ta namen delovala kot organ za odločanje.
            
            
            
               (5)
                     Z organizacijami, ki zastopajo zadevne zainteresirane strani, vključno s proizvajalci, sistemskimi operaterji distribucijskih omrežij, dobavitelji in potrošniki, ter okoljevarstvenimi organizacijami so potekala posvetovanja o predlaganih projektih za vključitev na seznam Energetske skupnosti (v nadaljnjem besedilu: seznam Energetske skupnosti).
            
            
            
               (6)
                     Vključitev projektov skupnega interesa ne posega v izid ustrezne okoljske presoje in postopka dovoljevanja. Na podlagi člena 5(8) sprejete uredbe se lahko projekt, ki ni v skladu z zakonodajo Energetske skupnosti, izbriše s seznama Energetske skupnosti. Izvajanje projektov skupnega interesa, vključno z njihovo skladnostjo z zakonodajo Skupnosti, bi se moralo spremljati v skladu s členom 5 navedene uredbe.
            
            
            
               (7)
                     V skladu z drugim odstavkom člena 3(4) sprejete Uredbe, se seznam Energetske skupnosti oblikuje vsaki dve leti s sklepom na podlagi Naslova III Pogodbe –
            
            
            
            
            
               SPREJEL NASLEDNJI SKLEP: 
            
            
         
         
            
            
               Člen 1
            
            
               Seznam projektov v interesu Energetske skupnosti je določen v Prilogi k temu sklepu.
            
            
            
               Člen 2
            
            
            
            
               Ta sklep začne veljati na dan sprejetja.
            
            
            
               Ta sklep je naslovljen na udeležene pogodbenice, začasno misijo Združenih narodov na Kosovu in države članice iz člena 27 Pogodbe o ustanovitvi Energetske skupnosti. 
            
            
            
            
            
            
               V …, ... 2016
            
            
            
                  
                     
                     
                     
                     
                     
                     
                     Za Ministrski svet
            
            
                  
                     
                     
                     
                     
                     
                     
                     Predsednik
            
            
               
            
         
         
            
                  
                     (1)
                  D/2015/09/MC-EnC.
               
               
                  
                     (2)
                  Sklep D/2009/2015/MC-EnC.
               
            
      
    ---documentbreak--- NA ---documentbreak--- 
      
         
               EVROPSKA KOMISIJA
            Bruselj, 12.7.2016
            COM(2016) 456 final
            PRILOGA
            k
            Predlogu sklepa Sveta
            o predlogu za oblikovanje seznama Energetske skupnosti za projekte energetske infrastrukture
            
               
         
         
            
               PRILOGA
            
            
               k
            
            
               Predlogu sklepa Sveta
            
            
               o predlogu za oblikovanje seznama Energetske skupnosti za projekte energetske infrastrukture
            
            
            
               Seznam projektov, ki so jih predložili predlagatelji na podlagi Sklepa Ministrskega sveta Energetske skupnosti 2015/09/MC-EnC o izvajanju Uredbe št. 347/2013 o smernicah za vseevropsko energetsko infrastrukturo
            
            
            
               PLIN (17 projektov): 
            
            
            
               Projekti v interesu Energetske skupnosti
            
            
            
               – povezovalni plinovod med nekdanjo jugoslovansko republiko Makedonijo in Kosovom*
                  1
               , Albanijo in Srbijo 
            
            
               – infrastrukturni plinovod med nekdanjo jugoslovansko republiko Makedonijo in albansko mejo 
            
            
               – povezovalni plinovod med Srbijo in nekdanjo jugoslovansko republiko Makedonijo, odsek na ozemlju Srbije 
            
            
               – povezovalni plinovod med Srbijo in Črno goro (vključno s Kosovom*
                  2
               ), odsek Niš (Doljevac)–Priština 
            
            
               – plinovod med Albanijo in Kosovom*
                  3
                (ALKOGAP)
            
            
               – povezovalni plinovod med Srbijo in Bolgarijo, odsek na ozemlju Srbije (status projekta skupnega interesa za celotni povezovalni plinovod)*
                  4
                
            
            
               − del nekdanje jugoslovanske republike Makedonije* v projektu TESLA 
            
            
         
         
            
               Projekti skupnega interesa 
            
            
            
               – povezovalni plinovod med Bosno in Hercegovino ter Hrvaško (Slobodnica–Bosanski Brod–Zenica)
            
            
               – povezovalni plinovod med Bosno in Hercegovino ter Hrvaško (Lička Jesenica–Tržac–Bosanska Krupa)
            
            
               – povezovalni plinovod med Bosno in Hercegovino ter Hrvaško (Zagvozd–Posušje–Novi Travnik/Ploče–Mostar–Sarajevo)
            
            
               – povezovalni plinovod med nekdanjo jugoslovansko republiko Makedonijo in Bolgarijo ter Grčijo
            
            
               – povezovalni plinovod med Srbijo in Romunijo, odsek na ozemlju Srbije 
            
            
               – povezovalni plinovod med Srbijo in Hrvaško, odsek na ozemlju Srbije
            
            
               – povezovalni plinovod med Poljsko in Ukrajino
            
            
               – povezovalni plinovod med Madžarsko in Ukrajino, razvoj stalne zmogljivosti 
            
            
               – jonsko–jadranski plinovod (IAP)
            
            
               – EAGLE LNG in plinovod
            
            
            
               ELEKTRIČNA ENERGIJA (12 projektov):
            
            
            
               Projekti v interesu Energetske skupnosti 
            
            
            
               – prva faza transbalkanskega koridorja (Romunija, Srbija, Črna gora, Bosna in Hercegovina)*
            
            
               – druga faza transbalkanskega koridorja, 400 kV nadzemni vod Bajina Bašta–Kraljevo 3 (Srbija)
            
            
               – transbalkanski električni koridor, odsek omrežja v Črni gori
            
         
         
            
               – povezava 400 kV nadzemni vod Bitola (nekdanja jugoslovanska republika Makedonija)–Elbasan (AL) 
            
            
               – povezava 400 kV nadzemni vod, Skopje 5 (nekdanja jugoslovanska republika Makedonija)–Novo Kosovo* TPP (KS)
            
            
            
               Projekti skupnega interesa 
            
            
            
               – povezava med Banja Luko (BA) in Liko (HR) s podpornimi notranjimi instalacijami
            
            
               – povezava med Baltim (MD) in Suceavo (RO)
            
            
               – transformatorska postaja 400 kV nadzemni vod Vulcanesti (MD) Isaccea (RO) in nov nadzemni vod (MD)
            
            
               – povezava 400 kV nadzemni vod med Straseni (MD) in Iasi (RO) s transformatorsko postajo v Straseni (MD)
            
            
               – asinhrona povezava sistema ENTSOE z ukrajinskim omrežjem električne energije s 750 kV nadzemni vod Khmelnytska NPP (UA)–Rzeszow (PL), s HVDC
            
            
               – sanacija povezave 400 kV nadzemni vod Mukacheve (UA)–V. Kapušany (SK)
            
            
               – sanacija povezave 750 kV nadzemni vod Pivdennoukrainska NPP (UA)–Isaccea (RO) in posodobitev povezave 400 kV nadzemni vod Primorska (UA)–Isaccea (RO)
            
            
               Projekti pametnih omrežij za električno energijo (2 projekta)
            
            
               – zmanjšanje omrežnih izgub (nekdanja jugoslovanska republika Makedonija)
            
            
               – projekt pametnih števcev na Kosovu*
            
            
               – prilagajanje odjema, hramba energije in razpršeni viri energije za boljše delovanje elektroenergetskega sistema Republike Srbije
            
            
               NAFTA (1 projekt)
            
            
               – gradnja naftovoda Brody–Adamowo
            
         
         
            
                  
                     (1)
                  To poimenovanje ne posega v stališča glede statusa in je v skladu z RVSZN 1244 ter mnenjem Meddržavnega sodišča o razglasitvi neodvisnosti Kosova.
               
               
                  
                     (2)
                  Prav tam.
               
               
                  
                     (3)
                  Prav tam.
               
               
                  
                     (4)
                  Projekt, označen z „*“, ima status projekta skupnega interesa Skupnosti v Evropski uniji.